અમિત શાહે કોર્ટમાં કહ્યું કે, રમખાણો સમયે સવારે 8.30 વાગ્યે માયા કોડનાની નરોડા ગામમાં નહીં, પરંતુ વિધાનસભામાં હાજર હતા. માયા કોડનાનીએ પોતાના નિવેદનમાં એમ પણ કહ્યું હતું કે, વિધાનસભાથી નીકળી તેઓ જ્યારે સિવિલ હોસ્પિટલ પહોંચ્યા ત્યારે અમિત શાહ ત્યાં હાજર હતા. આ વાતની પણ પુષ્ટિ કરતાં અમિત શાહે કોર્ટ સમક્ષ નિવેદન આપ્યું કે, હું સવારે 9.30 વાગ્યે સોલા સિવિલ હોસ્પિટલમાં પહોંચ્યો હતો, એ સમયે ત્યાં પોસ્ટમોર્ટમ ચાલી રહ્યું હતું. પોસ્ટમોર્ટમ રૂમમાં મને પ્રવેશવાની પરવાનગી નહોતી, હું મૃતકોના પરિવારજનોને મળ્યો હતો. હોસ્પિટલમાંથી બહાર નીકળ્યો ત્યારે લોકોની ભીડ જમા થઇ હતી અને રોષે ભરાયેલા લોકો સૂત્રોચ્ચાર કરી રહ્યા હતા. હોસ્પિટલથી બહાર નીકળતી વખતે હું માયાબહેનને મળ્યો હતો. પોલીસ મને અને માયાબહેનને ભીડથી દૂર અમારી ગાડી સુધી પોલીસ જીપમાં લઇ ગઇ હતી. એ સમયે 11.00-11.15 થયા હતા.